16/04/2021 | Administración LocalMunicipal
Valdoviño
Regulación do taboleiro electrónico

Faise público que na Resolución da alcadía 201/2021 do 12 de abril de 2021 acordouse a regulación do Taboleiro electrónico do Concello de Valdoviño e que transcrita literalmente dí: Asunto: REGULACIÓN TABOLEIRO ELECTRÓNICO O Concello de Valdoviño en sesión plenaria do 11 de febreiro de 2014 adoptou o acordo da creación da sede electrónica do Concello de Valdoviño configurándose como unha subsede da sede electrónica da Deputación Provincial da Coruña (sede. dicoruna. es) publicado no BOP Nº 38 do 25 de febreiro 2014. O 24 de setembro de 2019 aprobouse por Decreto de alcaldía número 367/2019 a aprobación do selo electrónico de órgano e a regulación das actuacións automatizadas no Concello de Valdoviño (BOP Nº 185 do 30 de setembro de 2019). O 19 de febreiro de 2020 aprobouse por decreto da alcaldía a modificación do enderezo electrónico da sede electrónica municipal pasando a ser: sede. concellodevaldovino. com. (BOP Nº 38 do 26 de febreiro de 2020). O artigo 12 da Lei 11/2007, do 22 de xuño, de acceso electrónico da cidadanía aos Servizos Públicos, díspón “La publicación de actos y comunicaciones que, por disposición legal o reglamentaria deban publicarse en tablón de anuncios o edictos podrá ser sustituida o complementada por su publicación en la sede electrónica del organismo correspondiente”. Así, esta ALCALDÍA no uso das atribucións que a lexislación do réxime local lle confire, RESOLVE: PRIMEIRO. A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello. SEGUNDO. O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO. O taboleiro de anuncios electrónico publicarase na sede electrónica do Concello. CUARTO. O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO. O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñible. SEXTO. Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns a consulta na sede física do Concello, facilitándose aos cidadáns, no caso de que o requiran, asesoramento para ese efecto. SÉPTIMO. Esta regulación entrará en vigor ao día seguinte da súa publicación no Boletín Oficial da Provincia de A Coruña. Igualmente publicarase na sede electrónica do Concello de Valdoviño a efectos de xeral coñecemento de acordo co artigo 45.1. a) da Lei 39/2015. En Valdoviño, asinado dixitalmente na data que figura na marxe polo Sr. alcalde Alberto González Fernández.” En Valdoviño a 13 de abril de 2021 DOCUMENTO ASINADO ELECTRÓNICAMENTE POLO SR. ALCALDE ALBERTO GONZÁLEZ FERNANDEZ.